נתנאל איזק

נתנאל איזק (נולד ב-21 באוגוסט 1981) הוא משנה למנכ"ל משרד התחבורה. בעבר כיהן כמנכ"ל משרד ירושלים ומורשת וכמנכ"ל משרד המורשת וכמשנה לראש עיריית לוד.

== ביוגרפיה ==
נתנאל איזק גדל בראשון לציון לרב ד"ר (במיל') פיני איזק, מרבני הרבנות הצבאית, ולד"ר מיכאלה, דוקטור לפסיכולוגיה קלינית. בוגר הישיבה התיכונית בראשון לציון והמכינה קדם צבאית קשת יהודה. בין השנים 2000–2003 שירת בצה"ל כלוחם בפלחה"ן גולני. כיהן כיו"ר ארגון הסטודנטים הארצי של המכללות בישראל, בזמן שלמד לתואר ראשון בתקשורת במכללת עמק יזרעאל. במסגרת תפקידו זה החל מ-2008 כיהן כחבר המועצה להשכלה גבוהה.<ref>[https://www.gov.il/he/departments/policies/2008_des3947 מינוי יו"ר ארגון הסטודנטים והאקדמאים בישראל לחבר המועצה להשכלה גבוהה], החלטה מס. 3947 של הממשלה מיום 21.08.2008</ref>

=== פעילות ציבורית ===
בשנת 2009, בבחירות לכנסת ה-18, היה חבר "מפלגת צבר – מפלגת הצעירים של ישראל" בראשות בועז טופורובסקי, והוצב במקום השני מטעמה לכנסת. המפלגה לא עברה את אחוז החסימה.<ref></ref>

היה ממקורבי גדעון סער בתקופה בה היה חבר הליכוד,<ref></ref> ולאחר מכן יועץ מקצועי של סער כשר החינוך ולאחר מכן ראש המטה המוניציפלי שלו כשר הפנים.

החל מאפריל 2015 שימש כראש מטה השר אריה דרעי במשרד הכלכלה והתעשייה. לאחר מכן שימש כחמש שנים, עד יולי 2020, כיושב ראש המוסד לבטיחות ולגיהות.<ref>[https://www.osh.org.il/heb/About/council/article,503/ דבר יושב ראש המועצה], באתר המוסד לבטיחות ולגיהות.</ref>

בשנת 2018, לקראת הבחירות לכנסת ה-21, פורסם כי יתמודד בפריימריז בליכוד כנציג השפלה.<ref></ref> בבחירות המקומיות בנובמבר 2018 התמודד למועצת העיר לוד ברשימת הליכוד שבראשות ראש העיר יאיר רביבו, נבחר למועצה,<ref>[https://twitter.com/gidonsaar/status/1060594154789634049 ציוץ של גדעון סער ברשת החברתית טוויטר], 8 בנובמבר 2018.</ref> וכיהן כשנתיים וחצי כמשנה לראש העיר רביבו שנבחר בשנית לתפקיד. במסגרת תפקידו זה, בשנת 2021, פעל בזמן המהומות בלוד להשבת השקט לעיר,<ref></ref><ref></ref> ואף הותקף בעצמו בידי ערבים־ישראלים בזמן בו התראיין בשידור חי בגלי צה"ל לטלי ליפקין שחק.<ref>[https://www.facebook.com/glzradio/posts/3936285426414254/ פוסט של גלי צה"ל ברשת החברתית פייסבוק], 12 במאי 2021; [https://twitter.com/GLZRadio/status/1392879396713902082 ציוץ של גלי צה"ל ברשת החברתית טוויטר, 13 במאיר 2021].</ref>

בשנת 2019, לקראת הבחירות לכנסת ה-23, מינה גדעון סער את איזק לראש מטה הבחירות שלו בליכוד.<ref></ref> בשלהי שנת 2020 היה ממקימי מפלגת תקווה חדשה ושימש כמנכ"ל המפלגה.<ref></ref> לקראת הבחירות לכנסת העשרים וארבע הוצב איזק במקום ה-21 ברשימת תקווה חדשה, אך לא נבחר לכנסת.

=== מנכ"ל משרד ירושלים ומורשת ===
ב-16 ביולי 2021 הכריז שר ירושלים ומורשת, זאב אלקין כי ימנה את איזק למנכ"ל משרדו ומעט קודם לכן התפטר איזק מרשימת תקווה חדשה לכנסת. ב-19 ביולי אישרה ממשלת ישראל ה-36 את המינוי.

=== מנכ"ל משרד המורשת ===
איזק שימש בתפקיד מנכ"ל משרד המורשת (שפוצל ממשרד ירושלים ומורשת) תחת השר הרב עמיחי אליהו.

=== יש מלחמות בלי שם ===
בשנת 2022 הוציא לאור בהוצאת קוראים את הספר "יש מלחמות בלי שם" שנכתב כ"יומן מלחמה" בזמן אמת על קורותיו כלוחם בפלחה"ן חטיבת גולני בזמן האינתיפאדה השנייה.

== חיים אישיים ==
איזק נשוי לליטל ואב לשישה. הוא מתגורר בלוד. מקיים אורח חיים דתי.<ref></ref><ref></ref>

== קישורים חיצוניים ==

*[https://twitter.com/kann_news/status/1383822896988966914 נתנאל איזק מתראיין בתוכנית "עצם העניין"], עם קלמן ליבסקינד, על המהומות בלוד 18 באפריל 2021
*

== הערות שוליים ==

קטגוריה:חברי המועצה להשכלה גבוהה
קטגוריה:חברי מועצת העיר לוד
קטגוריה:בוגרי מכינה קדם-צבאית קשת יהודה
קטגוריה:בוגרי המכללה האקדמית עמק יזרעאל
קטגוריה:מנכ"לי משרדי ממשלת ישראל
קטגוריה:פעילי ארגוני סטודנטים בישראל
קטגוריה:פעילי הליכוד
קטגוריה:פעילי מפלגת תקווה חדשה
קטגוריה:עובדי משרד הכלכלה
קטגוריה:בוגרי ישיבות בני עקיבא
קטגוריה:מגדל העמק: אישים
קטגוריה:ישראלים שנולדו ב-1982